CELEX: 32017R0492
Language: sk
Date: 2017-03-21 00:00:00
Title: Nariadenie Komisie (EÚ) 2017/492 z 21. marca 2017, ktorým sa mení nariadenie Európskeho parlamentu a Rady (ES) č. 883/2004 o koordinácii systémov sociálneho zabezpečenia a nariadenie Európskeho parlamentu a Rady (ES) č. 987/2009, ktorým sa stanovuje postup vykonávania nariadenia (ES) č. 883/2004 (Text s významom pre EHP a Švajčiarsko )

22.3.2017   
            
            
               SK
            
            
               Úradný vestník Európskej únie
            
            
               L 76/13
            
         NARIADENIE KOMISIE (EÚ) 2017/492
   z 21. marca 2017,
   ktorým sa mení nariadenie Európskeho parlamentu a Rady (ES) č. 883/2004 o koordinácii systémov sociálneho zabezpečenia a nariadenie Európskeho parlamentu a Rady (ES) č. 987/2009, ktorým sa stanovuje postup vykonávania nariadenia (ES) č. 883/2004
   (Text s významom pre EHP a Švajčiarsko)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 883/2004 z 29. apríla 2004 o koordinácii systémov sociálneho zabezpečenia (1), a najmä na jeho článok 88,
   so zreteľom na nariadenie Európskeho parlamentu a Rady (ES) č. 987/2009 zo 16. septembra 2009, ktorým sa stanovuje postup vykonávania nariadenia (ES) č. 883/2004 o koordinácii systémov sociálneho zabezpečenia (2), a najmä na jeho článok 92,
   keďže:
   
               (1)
            
            
               V záujme zohľadnenia určitých zmien v právnych predpisoch niektorých členských štátov alebo s cieľom zjednodušiť uplatňovanie systému koordinácie nariadenia (ES) č. 883/2004 a nariadenia (ES) č. 987/2009 členské štáty predložili Správnej komisii pre koordináciu systémov sociálneho zabezpečenia žiadosti o zmenu niektorých príloh k týmto nariadeniam.
            
         
               (2)
            
            
               Správna komisia pre koordináciu systémov sociálneho zabezpečenia s požadovanými zmenami súhlasila a predložila Komisii príslušné návrhy na technické úpravy príloh.
            
         
               (3)
            
            
               Komisia môže s príslušnými návrhmi súhlasiť.
            
         
               (4)
            
            
               Nariadenie (ES) č. 883/2004 a nariadenie (ES) č. 987/2009 by sa preto mali zodpovedajúcim spôsobom zmeniť,
            
         PRIJALA TOTO NARIADENIE:
   Článok 1
   Nariadenie (ES) č. 883/2004 sa mení takto:
   
               1.
            
            
               príloha VI sa mení takto:
               
                           a)
                        
                        
                           v oddiele „ESTÓNSKO“ sa po bode c) vkladá nový bod d):
                           
                                       „d)
                                    
                                    
                                       Príspevok v prípade práceschopnosti udelený podľa aktu v oblasti príspevkov v prípade práceschopnosti“;
                                    
                                 
                     
                           b)
                        
                        
                           oddiel „ŠVÉDSKO“ sa nahrádza takto:
                           „ŠVÉDSKO
                           Nemocenská dávka závislá od príjmu a aktivačný príspevok závislý od príjmu (kapitola 34 zákonníka sociálneho poistenia)“;
                        
                     
                           c)
                        
                        
                           oddiel „SPOJENÉ KRÁĽOVSTVO“ sa nahrádza takto:
                           „SPOJENÉ KRÁĽOVSTVO
                           Zamestnanecký a podporný príspevok (ESA)
                           
                                       a)
                                    
                                    
                                       V prípade poskytnutia dávok pred 1. aprílom 2016 je ESA peňažná nemocenská dávka na prvých 91 dní (hodnotiaca fáza). Od 92. dňa sa z ESA (hlavná fáza) stáva dávka v invalidite;
                                    
                                 
                                       b)
                                    
                                    
                                       V prípade poskytnutia dávok 1. apríla 2016 alebo po 1. apríli 2016 je ESA peňažná nemocenská dávka na prvých 365 dní (hodnotiaca fáza). Od 366. dňa sa z ESA (skupina prídavkov) stáva dávka v invalidite.
                                    
                                 Právne predpisy Veľkej Británie: Časť 1 zákona o reforme sociálneho zabezpečenia z roku 2007.
                           Právne predpisy Severného Írska: Časť 1 zákona o reforme sociálneho zabezpečenia (Severné Írsko) z roku 2007.“
                        
                     
         
               2.
            
            
               Príloha VIII sa mení takto:
               
                           a)
                        
                        
                           v časti 1 sa oddiel „POĽSKO“ nahrádza takto:
                           „POĽSKO
                           Všetky žiadosti o invalidné dôchodky, starobné dôchodky v systéme so stanoveným dôchodkom a pozostalostné dôchodky, okrem prípadov, kde sčítané doby poistenia dosiahnuté podľa právnych predpisov viac ako jedného členského štátu sa rovnajú alebo sú dlhšie ako 20 rokov v prípade žien a 25 rokov v prípade mužov, ale vnútroštátne obdobia poistenia sú nižšie než tieto limitné hodnoty (a nie nižšie ako 15 rokov v prípade žien a 20 rokov v prípade mužov), a výpočet sa vykonáva podľa článkov 27 a 28 zákona zo 17. decembra 1998 (Ú. v. 2015, položka 748).“;
                        
                     
                           b)
                        
                        
                           v časti 1 sa oddiel „ŠVÉDSKO“ nahrádza takto:
                           „ŠVÉDSKO
                           
                                       a)
                                    
                                    
                                       Žiadosti o starobný dôchodok vo forme zaručeného dôchodku (kapitoly 66 a 67 zákonníka sociálneho poistenia);
                                    
                                 
                                       b)
                                    
                                    
                                       Žiadosti o starobný dôchodok vo forme doplnkového dôchodku (kapitola 63 zákonníka sociálneho poistenia).“;
                                    
                                 
                     
                           c)
                        
                        
                           Prvá veta v časti 1 oddielu „SPOJENÉ KRÁĽOVSTVO“ sa nahrádza takto:
                           „Všetky žiadosti o starobný dôchodok, štátny dôchodok na základe časti 1 dôchodkového zákona z roku 2014, vdovské dávky a dávky pri úmrtí blízkej osoby s výnimkou tých, v prípade ktorých počas daňového roka začínajúceho 6. apríla 1975 alebo neskôr:“;
                        
                     
                           d)
                        
                        
                           v časti 2 sa oddiel „ŠVÉDSKO“ nahrádza takto:
                           „ŠVÉDSKO
                           Starobný dôchodok vo forme dôchodkového príjmu a povinného dôchodkového sporenia (kapitoly 62 a 64 zákonníka sociálneho poistenia).“;
                        
                     
         
               3.
            
            
               Príloha IX sa mení takto:
               
                           a)
                        
                        
                           v časti I sa oddiel „ŠVÉDSKO“ nahrádza takto:
                           „ŠVÉDSKO
                           Nemocenská dávka závislá od príjmu a aktivačný príspevok závislý od príjmu (kapitola 34 zákonníka sociálneho poistenia)
                           Zaručený dôchodok a zaručená náhrada, ktoré nahradili plné štátne dôchodky poskytované podľa právnych predpisov o štátnych dôchodkoch, ktoré sa uplatňovali pred 1. januárom 1993, a plný štátny dôchodok priznaný podľa prechodných pravidiel k právnym predpisom uplatňovaným od uvedeného dátumu“;
                        
                     
                           b)
                        
                        
                           v časti II sa oddiel „ŠVÉDSKO“ nahrádza takto:
                           „ŠVÉDSKO
                           Nemocenská dávka a aktivačný príspevok vo forme zaručenej náhrady (kapitola 35 zákonníka o sociálnom poistení)
                           Pozostalostný dôchodok vypočítaný na základe započítaných poistných období (kapitoly 76 – 85 zákonníka sociálneho poistenia)“.
                        
                     
         Článok 2
   Nariadenie (ES) č. 987/2009 sa mení takto:
   
               1.
            
            
               V prílohe 1:
               
                           a)
                        
                        
                           vypúšťa sa oddiel „BELGICKO – ÍRSKO“;
                        
                     
                           b)
                        
                        
                           vypúšťa sa oddiel „DÁNSKO – GRÉCKO“.
                        
                     
         
               2.
            
            
               V prílohe 3:
               
                           a)
                        
                        
                           vypúšťa sa oddiel „HOLANDSKO“;
                        
                     
                           b)
                        
                        
                           vypúšťa sa oddiel „FÍNSKO“.
                        
                     
         Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   Článok 2 ods. 2 sa uplatňuje od 1. januára 2018.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 21. marca 2017
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. EÚ L 166, 30.4.2004, s. 1.
   
      (2)  Ú. v. EÚ L 284, 30.10.2009, s. 1.